схеми, европейски фондове, 2015г. | Консултации, Изготвяне и Управление на Проекти
← Публикувана е за обществено обсъждане Индикативна годишна работна програма за 2015 г. по Оперативна програма „Иновации и конкурентоспособност“ 2014-2020
Проведе се Първото (предварително) заседание на Комитета за наблюдение на Оперативна програма „Иновации и конкурентоспособност“ 2014-2020 →
На свое заседание специализираният Съвет за координация по управлението на средствата от ЕС към Министерски съвет съгласува проектите на Индикативни годишни работни програми за следващата година на инструментите с европейско финансиране в България, съобщиха от правителствената информационна служба.
Обмисляме план да отворим авансово някои схеми, които да финансираме заемообразно с пари от националния бюджет, заяви вицепремиерът по еврофондовете и икономическата политика Томислав Дончев, който е председател на Съвета за координация по управлението на средствата от ЕС в МС.
По думите му, в противен случай финансирането от новия програмен период ще се забави дотолкова, че да има риск не само 2014 г. да бъде нулева по отношение инвестирането на средствата от ЕС у нас.
Схемите, чрез които предстои да бъде предоставено безвъзмездно финансиране директно на бенефициентите, касаят проекти за пречистване на отпадъчни води, управление на отпадъците, превенция от наводнения и свлачища, развитие на регионални пътища, регионална образователна инфраструктура и др. Предвидени са и процедури за рехабилитация на жп линията „Пловдив-Бургас“, АМ „Струма“ – Лот 3 „Благоевград-Сандански“, изграждане на трети метродиаметър на метрото в София и др.
Процедурите, които ще предоставят финансиране чрез подбор на проекти, обхващат дейности в сферите енергийна ефективност в МСП, подобряване на производствения им капацитет, подкрепа за иновации в предприятията и др. Предвиждат се още схеми за модернизация на научната инфраструктура, развитие на докторанти, постдокторанти, специализанти и млади учени, както и включване на деца със специални потребности в образователния процес. Чрез подбор на проекти ще бъдат финансирани също и процедури за насърчаване на устойчивото рибарството и устойчивите аквакултури, подкрепа на общата политика в областта на рибарството, както преработване на продуктите от риболов и аквакултури.
източник: интернет страницата на вестник „Труд“
This entry was posted in Актуални новини по Европейски програми and tagged 2014г, 2015г., бюджети, европейски проекти, Европейски фондове, Иноваций и конкурентоспособност, конкурентоспособност, ОП "Конкурентоспособност", оперативна програма, оперативна програма "Конкурентоспособност", Оперативна програма "Развитие на конкурентоспособността на българската икономика", оперативни програми, ОПК, предприятия, предстоящи покани, програма, проект, проекти, проектни предложения, процедури, технологична модернизация, технологична модернизация в малки и средни предприятия, Томислав Дончев, финансиране.